recursal/SuperWikiNEXT-32B huggingface dataset:
**Boye Ølstøren** (født 27. august 1954) er en norsk travtrener og kusk med tilhold i Melhus. Hans hjemmebane var opprinnelig Leangen Travbane, og seinere Varig Orkla Arena. Antall seire er 2003 pr. 10. april 2023.

Ølstøren har vunnet Norsk Trav Derby tre ganger. Første seier var med Perle Troll i kaldblodsderbyet i 1984. Seier nummer to og tre kom i varmblodsderby med Mr Moxy i 1989 og Zoot Spin i 1990. Han har også to seire i Norsk Travkriterium («Løbergs Troll» i 1985 og «Stocking» i 1986). Andre storløpsseire inkluderer seirene med «Perle Troll» i Lars Laumbs Løp (1986) og Jacob Meyers Pokalløp (1988). 

På 1980- og 1990-tallet var Ølstøren blant landets ledende travtrenere. Han vant kuskechampionatet på Leangen Travbane i flere år, og vant over 100 seire på landsbasis i fem av disse åra. 

På 2000-tallet fikk Ølstøren problemer med ryggen etter et fall fra sulkyen. Ølstøren ble aldri helt kvitt problemene og måtte til slutt legge travkjøringa på hylla i 2008. Han kom tilbake som travkusk etter elleve års pause sommeren 2019.

Etter comebacket kjørte Ølstøren færre løp enn tidligere, men han tok likevel jevnt og trutt nye seire. Med hesten «Jan Livar» tok Ølstøren sin seier nummer 2000 på Varig Orkla Arena 4. desember 2022.

Referanser
----------

1. ↑  Grytbak, Inge (21. juni 2019). «Tilbake etter 11 år». *trav365.no* **(norsk)**. Besøkt 21. juni 2019.
2. 1 2  «I elleve år var han borte - nå har travlegenden passert milepel». *www.aftenposten.no*. 5. desember 2022. Besøkt 9. april 2023.

Eksterne lenker
---------------

* Ølstørens profil på Det Norske Travselskaps nettsted *travsport.no*. Besøkt 9. april 2023.
Utsikt over Comerica Park
**Detroit Tigers** er et baseballag fra Detroit i Michigan. Laget ble grunnlagt i 1894 og spiller i den nordamerikanske ligaen MLB. Tigers spiller i Central Division i American League. Detroit Tigers vant World Series sist i 1984. Blant Tigers store stjerner var Charlie Gehringer, Hank Greenberg, Al Kaline, Hal Newhouse, Willie Horton, Jackie Robinson og en av de største av alle Ty Cobbs.

Lagets hjemmebane er Comerica Park, som ble innviet i 2000. Før den tid spilte Tigers i mesteparten av sin historie på nå nedlagte Tiger Stadium.

Vinner av American League
-------------------------

10 ganger: 1907 • 1908 • 1909 • 1934 • 1935 • 1940 • 1945 • 1968 • 1984 • 2006 • 2012

Vinner av World Series
----------------------

4 ganger: 1935 • 1945 • 1968 • 1984

Eksterne lenker
---------------

* (en) Offisielt nettsted Rediger på Wikidata

* (en) Detroit Tigers – kategori av bilder, video eller lyd på Commons Rediger på Wikidata
* Ilitch Holdings, Inc. Offisiell nettside
* Detroit News Online
* Detroit Tigers på Baseball Reference
* Sports E-Cyclopedia

|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** LCCN
 |
Oracle Park, hjemmebane for San Francisco Giants
**San Francisco Giants** er et baseballag fra San Francisco, California. De spiller i National League West i Major League Baseball.

Historie
--------

Klubben ble stiftet i New York i 1883 under navnet New York Gothams, og byttet navn til New York Giants i 1885. Hjemmekampene i denne perioden ble spilt på fire forskjellige baner på Upper Manhattan som alle ble kalt Polo Grounds. I tre tiår fra 1902 ble klubben ledet av John McGraw, og de tok sine tre første World Series titler i denne perioden. Laget tok enda to titler før de flyttet fra New York til San Francsico i 1957 og tok dagens navn, San Francisco Giants. En midlertidig bane ble brukt i noen år før Candlestick Park i Bayview Heigts-området et stykke sør for sentrum var klar til bruk i 1960. I 2000 tok laget i bruk sin nåværende stadion, AT&T Park, som ligger i South of Market. Adressen, 24 Willie Mays Plaza, er oppkalt etter en av tidenes største baseballspillere, Willie Mays, som spilte for Giants fra 1951 til 1972. Det gikk mange år før laget vant World Series i San Francisco, og det skjedde ikke før i 2010 da de slo Texas Rangers. San Francisco Giants vant også World Series i 2012 etter å hå slått Detroit Tigers og i 2014 mot Kansas City Royals.

Vinner av National League
-------------------------

23 ganger: 2014, 2012, 2010, 2002, 1989, 1962, 1954, 1951, 1937, 1936, 1933, 1924, 1923, 1922, 1921, 1917, 1913, 1912, 1911, 1905, 1904, 1889 1888

Vinner av World Series
----------------------

8 ganger: 2014, 2012, 2010, 1954, 1933, 1922, 1921, 1905

|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** LCCN
 |
***Ceratosaurus*** var en dinosaur som levde i jura-perioden (rundt 156–145 millioner år siden). Navnet "*Ceratosaurus"* betyr "hornøgle" fordi den hadde noen små horn på nesen og et horn over hvert øye. Det ble tidligere trodd at *Ceratosaurus* brukte hornet til våpen, men nye studier har vist at dette er feil siden hornet er for tynt og svakt. Den var 4,5–6 m lang og veide 0,5–1 tonn. *Ceratosaurus* tilhører kjøttetergruppen *Theropoda*. Dinosauren er hittil funnet i Colorado og Utah i USA, Portugal og i Tanzania. *Ceratosaurus* hadde også en ganske fleksibel hale, noe som kan bety at den svømte i vannet som en krokodille. *Ceratosaurus* hadde også små pigger langs hele ryggen.

Eksterne lenker
---------------

* (en) *Ceratosaurus* i Encyclopedia of Life Rediger på Wikidata

* (en) *Ceratosaurus* i Global Biodiversity Information Facility Rediger på Wikidata

* (en) *Ceratosaurus* hos Fossilworks Rediger på Wikidata

* (en) *Kategori:Ceratosaurus* – bilder, video eller lyd på Wikimedia Commons Rediger på Wikidata

* *Ceratosaurus* – detaljert informasjon på Wikispecies Rediger på Wikidata

|  |  |
| --- | --- |
| Oppslagsverk/autoritetsdata | Encyclopædia Britannica **·** Encyclopædia Universalis
 |
**U. Pihl videregående skole** var en fylkeskommunal videregående skole på Ulset i Åsane bydel i Bergen. Skolen ble lagt ned høsten 2018. Virksomheten flyttet da til Tertnes videregående skole som var blitt utvidet.

Historie
--------

Skolen ble grunnlagt av madame Henriette Thrap-Meyer i april 1848 som en *Formiddagsskole for Pigebørn* der jentene fikk undervisning i håndarbeid, lesing, skriving, tegning, tysk og fransk rundt langbordet i madamens hjem i Nykirkeallmenning 13 på Nordnes. Prisen var 4 *Ort* pr måned. Snart utvidet hun og ansatte andre lærere. I 1865 ble skolen overtatt av niesen Ulrike Eleonora Pihl, og har siden hatt navn etter henne. Hun var utdannet i England og som sine medarbeidere påvirket av kvekernes tanker, og så radikal at hun innførte gymnastikk på pikeskolen. Bergen kommune overtok i 1920 skolen, som da hadde 412 elever. En stund mottok skolen statstilskudd, men det falt bort etter skoleåret 1942/43, og før den tid rakk det bare til 4 klasser.

Fra 1954 har skolen vært gymnas for både gutter og jenter, og den ble overtatt av fylkeskommunen i 1972. Fra 1875 holdt skolen til på hjørnet Torggaten/Ole Bulls plass der hotel Norge ligger i dag, og fra 1906 i Fosswinckels gate 5 som siden er overtatt av universitetet i Bergen og omdøpt til Ulrike Pihls hus. I 1988 ble skolen flyttet til en ny skolebygning i Åsane, tegnet av arkitektene Jørgen Aall, Harald Løkeland og Øyvind Ragde.

Undervisningstilbud
-------------------

Skolen tilbød følgende utdanninger i skoleåret 2017/2018:

* Vg1 Idrettsfag
* Vg2 Idrettsfag
* Vg3 Idrettsfag
* Vg1 Studiespesialisering
* Vg2 Studiespesialisering
* Vg3 Studiespesialisering

Skolen hadde også en gruppe for tilrettelagt opplæring med arbeidstrening tilknyttet utdanningsprogrammet studiespesialisering.

Referanser
----------

1. ↑  ; besøksdato: 13. juni 2019.
2. ↑  Utdanningsdirektoratet Skoleporten: Elever, lærere og videregående skoler i Hordaland 2016-2017
3. ↑  «Hordaland fylkeskommune: Søkerhåndbok for 2018. Side 3: Endringer i skolestrukturen» (PDF). Arkivert fra originalen (PDF) 5. januar 2018. Besøkt 15. januar 2018.
4. ↑  «U. Pihls skole»
5. ↑  «U. Pihls videregående skole», *Bergen byleksikon*
6. ↑  Skoleinspektøren, 9. oktober 1946, mappe 3121/1946, A-0155 arkivet etter finansrådmannen, Bergen byarkiv
7. ↑  Sigvald Nyvold. «U. Pihl vgs - Historikk» **(Norsk (bokmål))**. Arkivert fra originalen 9. april 2008. Besøkt 27. juni 2011.
8. ↑  vilbli.no: U. Pihl videregående skole[*død lenke*]

Eksterne lenker
---------------

* Bergen byleksikon på nett, om U. Pihls videregående skole
* Offisielt nettsted Rediger på Wikidata
* Skolens Historie

|  |  |
| --- | --- |
| Oppslagsverk/autoritetsdata | Bergen byleksikon **·** Brønnøysundregistrene
 |
Denne artikkelen mangler kildehenvisninger, og opplysningene i den kan dermed være vanskelige å verifisere. Kildeløst materiale kan bli fjernet. Helt uten kilder. *(10. okt. 2015)*

**Com.a** er artistnavnet til den japanske musikeren **Age Yoshida**. Hans musikk hører til sjangeren IDM eller breakbeat. Han er bror til Joseph Nothing.

Yoshida ble født i England i 1976 og vokste opp i Hongkong og USA.
Han startet sitt soloprosjekt Com.a i 1998. Etter mange samleplater og remixer, dukket mange av hans spor opp i DJ-sets og spillelister verden over.

Com.a startet sitt eget plateselskap *NOTEK REC*, og i januar 2001 kom hans debutalbum *DreamAndHope* ut.
I oktober 2002 skiftet *NOTEK REC* navn til **ROMZ**, som han nå driver sammen med DJ Shiro the Goodman.

Diskografi
----------

* 2000 Split Series #12 (12")
* 2001 $ Vol. 1 (7")
* 2001 Dream and Hope (CD)
* 2002 Shot Of Love (CD)
* 2002 The Connected Series #3 (12")
* 2002 We Are The Pervert Volumes One And Two (2xLP)
* 2003 My Way ~Singles Remixes Collection
* 2003 One More Story EP (12")
* 2004 No Heathen (12")
* 2007 Coming Of Age

|  |  |
| --- | --- |
| Oppslagsverk/autoritetsdata | MusicBrainz **·** Discogs
 |

1. 1 2   www.discogs.com[Hentet fra Wikidata]
2. ↑   fat-cat.co.uk[Hentet fra Wikidata]
Denne artikkelen mangler kildehenvisninger, og opplysningene i den kan dermed være vanskelige å verifisere. Kildeløst materiale kan bli fjernet. Helt uten kilder. *(10. okt. 2015)*

Four Courts slik den fremstår etter gjenoppbyggingen 1922–1932
**Four Courts** (irsk *Na Ceithre Cúirteanna*) er den øverste rettsbygningen i Irland. Den ligger ved elven Liffey i Dublin, og rommer Supreme Court, High Court og Central Criminal Court. 

Bygningen ble reist mellom 1792 og 1802 av James Gandon, som også bygde Custom House. Den rommet opprinnelig fire domstoler (*courts*): *Chancery, King's Bench, Exchequer* og *Common Pleas*, og fikk derfor sitt navn. På grunn av en omfattende endring i rettssystemet på slutten av det 19. århundre ble disse domstolene erstattet av andre institusjoner, men bygningen beholdt sitt gamle navn. De nye domstolene var der inntil 1924, da Den irske fristaten erstattet det britiske systemet med et nytt irsk rettssystem. 

Under påskeopprøret i 1916 tok Ned Daly med sin 1. bataljon kontroll over bygningen. Britisk artilleri ødela store deler av Dublins sentrum, men Four Courts kom nesten uskadd fra det. 

I 1922 ble bygningen igjen åsted for et opprør, da Rory O'Connor og omkring 200 IRA-medlemmer som var motstandere av den anglo-irske traktat tok kontroll over Four Courts. Den 28. juni samme år beordret Michael Collins artilleribeskytning av bygningen, som ble svært ødelagt. Den 30. juni ble en stor eksplosjon utløst i den vestlige fløyen, hvilket førte til at Irish Public Records Office, med dokumenter fra nesten tusen års irsk historie, ble fullstendig ødelagt. 

Deretter var domstolene i et tiår plassert i Dublin Castle, det gamle britiske administrasjonssenteret i Dublin. I 1932 var Four Courts ferdig restaurert, og de kunne flytte inn igjen. Opprinnelig hadde bygningen vært rikt dekorert, men dels på grunn av pengemangel og dels fordi planene hadde blitt ødelagt da arkivet gikk i luften, ble disse dekorasjonene ikke gjenskapt. De to sidefløyene ble flyttet litt inn fra elven, fordi fortauene hadde vært altfor smale. Denne endringen, samt at pipene ble fjernet, tok bort en del av det enhetlige preget Gandons design hadde hatt. 

På utsiden kan man fortsatt se kulehull fra 1922, som ble beholdt for å bevare minnet om bygningens, byens og landets historie.

Se også
-------

* Slaget om Dublin

|  |  |
| --- | --- |
| Oppslagsverk/autoritetsdata | Encyclopædia Britannica **·** GeoNames
 |
Denne artikkelen mangler kildehenvisninger, og opplysningene i den kan dermed være vanskelige å verifisere. Kildeløst materiale kan bli fjernet. Helt uten kilder. *(10. okt. 2015)*
Et **erkebispedømme** er et bispedømme som på grunn av sin størrelse, geografiske plassering eller historiske betydning er gitt en fremtredende posisjon i den kirkelige struktur. Det ledes av en erkebiskop. Erkebispedømmer finnes i blant annet Den katolske kirke, Den anglikanske kirke og enkelte protestantiske kirker, som Svenska kyrkan. 

Et erkebispedømme er i utgangspunktet ikke en egen kirkelig provins, men i vestkirken er mange av dem **metropolitanerkebispedømmer**. Disse har en overordnet posisjon i en gruppe av bispedømmer; sistnevnte kalles suffraganer. I østkirken er det langt vanligere at erkebispedømmer ikke har metropolitanstatus.

Norge fikk sitt første og eneste erkebispedømme i 1154, med sete i Nidaros. Embetet som erkebiskop ble lagt ned ved reformasjonen i 1536, og Den norske kirke bruker ikke tittelen erkebiskop. Enkelte andre protestantiske kirker, som Den svenske kirke, beholdt tittelen etter reformasjonen.

Se også
-------

* Bispedømme
* Biskop
* Erkebiskop
* Nidaros erkebispedømme

|  |  |
| --- | --- |
| Oppslagsverk/autoritetsdata | HDS **·** NKC
 |
**Denne artikkelen bygger på én eller flere primærkilder og/eller kilde(r) som er nært knyttet til artikkelens emne.** Du bør forsyne enkeltpåstandene i saken med referanser med kildehenvisninger som lar seg verifisere gjennom pålitelige, uhildede sekundær- eller tertiærkilder.Denne artikkelen inneholder en liste over kilder, litteratur eller eksterne lenker, men enkeltopplysninger lar seg ikke verifisere fordi det mangler konkrete kildehenvisninger i form av fotnotebaserte referanser. Du kan hjelpe til med å sjekke opplysningene mot kildemateriale og legge inn referanser. Opplysninger uten kildehenvisning i form av referanser kan bli fjernet. Se Mal:Referanseløs for mer informasjon.
**Morten Rakke** (født 1. februar 1973) er en norsk fotograf fra Larvik. Han bor i Norge og arbeider primært i Skandinavia, men har hatt oppdrag i flere andre land. 

Han begynte som fotograf for nyhetsmagasiner og arbeidet i flere år i VG og Østlands-Posten. 

Rakke er Getty Images-representant i Norge. Hans bilder har vært vist i National Geographic, Geo Saison, Business 2.0 Magazine, Women UK blant annet.[]

Rakke er fotograf og daglig leder Rakke Multimedia AS.

Eksterne lenker
---------------

* Offisielt nettsted

|  |  |
| --- | --- |
| Oppslagsverk/autoritetsdata | VIAF
 |
Viktige topografiske trekk i Polhavet. Nansenryggen avmerket som *Gakkel Ridge*.
**Nansenryggen**, også kalt **Gakkelryggen**, er et markert øst-vestgående midthavsrygg på havbunnen mellom Grønland og Svalbard på omkring 81°N. Nansenryggen regnes å danne avslutninga av Grønlandshavet mot Polhavet.

Sadelhøyden på Nansenryggen er omkring 1500 m, men den er gjennomskåret av ei smal renne som er mer enn 3000 m djup. Det foregår en utveksling av vannmasser mellom Norskehavet og Polhavet ved at dypvann strømmer over Nansenryggen fra Grønlandshavet til Polhavsbassenget.

Se også
-------

* Den midtatlantiske ryggen
* Mohnsryggen

Referanser
----------

1. ↑  «IHO-IOC GEBCO Gazetteer» (PDF). Den internasjonale hydrografiske organisasjon. september 2007. Archived from the original on 11. september 2008. Besøkt 5. juni 2020. CS1-vedlikehold: Uheldig URL (link)

Eksterne lenker
---------------

* Kart over fiskebankene på yr.no

|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** GND **·** Norsk polarinstitutt
 |
Kart over prostiene i Tunsberg bispedømme.
Tønsberg domkirke i Tønsberg i Vestfold, bispesetet i Tunsberg bispedømme. Kirken ble innviet 1858, bispedømmet opprettet 1948. Domkirke er hovedkirken i et bispedømme.  Foto: 2006 
**Tunsberg bispedømme** er et bispedømme innen Den norske kirke som omfatter menighetene i Vestfold og Buskerud, med Tønsberg domkirke som bispesete. Det er organisert i 9 prostier, 25 kirkelig fellesråd og 113 kirkesokn. Bispedømmet ble opprettet i 1948, etter at Odelstinget den 24. november 1947 vedtok at Buskerud og Vestfold skulle utgjøre et nytt bispedømme, og at Tønsberg skulle være bispesete. Disse fylkene lå tidligere under Oslo bispedømme.

Alt i 1936 ble det reist spørsmål om Oslo bispedømmes størrelse og håndterlighet, og et bispemøte foreslo å skille ut Buskerud og Vestfold for å lette arbeidet der. Det ble imidlertid ikke noe mer før etter at andre verdenskrig var over, da 250 prester i bispedømmet sendte en henstilling om å ta opp igjen spørsmålet. Blant annet ble det vurdert om et eventuelt nytt bispedømme skulle legges til Drammen eller Tønsberg. Når det ble Tønsberg skyldtes trolig dette byens lange forhistorie, og kanskje det faktum at Drammen var litt for nær Oslo. På Teie utenfor Tønsberg hadde det dessuten vært biskop i middelalderen.

Den 8. mars 1948 nominerte det nyvalgte bispedømmerådet tre kandidater til det forestående bispevalget. Residerende kapellan Bjarne Skard fikk flest stemmer og ble utnevnt til Tunsbergs første biskop. Han trådte i funksjon 1. juli 1948, og kong Haakon VII var til stede ved bispevigslingen i Tønsberg domkirke 20. juni samme år.

Prostier i Tunsberg bispedømme
------------------------------

* Tønsberg domprosti
* Drammen prosti
* Eiker prosti
* Ringerike prosti
* Hallingdal prosti
* Kongsberg prosti
* Nord-Jarlsberg prosti
* Larvik prosti
* Sandefjord prosti

Biskoper i Tunsberg
-------------------

* Bjarne Skard 1948–1961
* Dagfinn Hauge 1961–1978
* Håkon E. Andersen 1978–1990
* Sigurd Osberg 1990–2002
* Laila Riksaasen Dahl 2003–2014
* Per Arne Dahl 2014–2018
* Jan Otto Myrseth 2018–

Se også
-------

* Liste over sogn i Tunsberg bispedømme
* Liste over norske biskoper

Eksterne lenker
---------------

* Tunsberg bispedømme

  


| * v
* d
* r
Bispedømmer i Den norske kirke |
| --- |
|  | Agder og Telemark **·** Bjørgvin **·** Borg **·** Hamar **·** Møre **·** Nidaros **·** Nord-Hålogaland **·** Oslo **·** Stavanger **·** Sør-Hålogaland **·** Tunsberg | Norges flagg |


| * v
* d
* r
Prostier i Tunsberg bispedømme |
| --- |
| Drammen **·** Eiker **·**
Hallingdal **·** Kongsberg **·** Larvik **·** Nord-Jarlsberg **·** Ringerike **·** Sandefjord **·** Tønsberg domprosti |

|  |  |
| --- | --- |
| Oppslagsverk/autoritetsdata | Store norske leksikon **·** Lokalhistoriewiki **·** GND **·** Forvaltningsdatabasen
 |
Kart over Tsjuktsjerhavet
**Tsjuktsjerhavet** (russisk: Чуко́тское мо́ре) er havområdet mellom Sibir og Alaska, nord for Beringstredet. Mot vest danner Vrangeløya grense mot Østsibirhavet. Grensa mot selve Polhavet regnes fra nordspissen av Vrangeløya til Kapp Barrow i Alaska. Polarsirkelen regnes som grense mot Beringstredet i sør.

Tsjuktsjerhavet er et grunt sokkelhav, og regnes som et randhav til Nordishavet. Mer enn halve arealet på 0,6 millioner km² er grunnere enn 50 m. Havet er seilbart ca. fire måneder. Største havn er Uelen.

Tsjuktsjerhavet har navn etter tsjuktsjerne, som bor ved kysten på sibirsk side.

Se også
-------

* Nordøstpassasjen

Referanser
----------

1. 1 2  «Chukchi Sea | Wildlife, Climate Change & Pollution | Britannica». *www.britannica.com* **(engelsk)**. Besøkt 9. desember 2023.

Eksterne lenker
---------------

* (en) Chukchi Sea – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** VIAF **·** GND **·** SUDOC **·** GeoNames
 |
**Norsk Arkeologisk Selskap** er en interesseorganisasjon som har som formål å spre kunnskap om fortiden og fortidsminner, samt å støtte arkeologisk forskning. Organisasjonen ble stiftet i 1936 og har per 2019 ca. 450 medlemmer. Norsk Arkeologisk Selskap utgir årlig tidsskriftet Viking, og støtter arkeologisk forskning i inn- og utland gjennom fondet *Arkeologisk Fond*. Organisasjonen er åpen for alle som er interessert i arkeologi. Styret i NAS består av følgende: Lyder Marstrander (preses), Sonja Vibecke Robøle, Håvard Hoftun, Siri Undall, Per Kristian Skulberg, Ronny Henriksen, Ellen Drage Støeng, Marianne Vedeler (generalsekretær) og Thomas Kjær (sekretær).

Eksterne lenker
---------------

* (no) Offisielt nettsted Rediger på Wikidata
* (no) Norsk Arkeologisk Selskap på Twitter Rediger på Wikidata

* (no) Norsk Arkeologisk Selskap på Facebook Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon **·** VIAF **·** LCCN **·** SUDOC
 |
Zhou Xuan, en tidlig *shidaiqu*sangerinne
**Shidaiqu** (kinesisk: 時代曲, pinyin: *shídàiqǔ*) er en fusjon av kinesisk folkemusikk og europeisk jazz som oppstod i Shanghai i Kina i 1920-årene. Hei Hvordan går det

Uttrykket (*shídàiqǔ* betyr «æraens sanger» på mandarin. Når det synges på kantonesisk, kalles det 粵語時代曲, og når det synges på amoydialekt kalles det 夏語時代曲.

Shidaiqu var fremherskende i Shanghai fra 1920-årene av, og nådde sitt høydepunkt i 1940-årene. Så døde den ut i 1952 da det nye kommunistiske styre stengte nattklubbene og stanset popmusikkproduksjonen. Tradisjonen flyttet så til Hongkong og nådde nye høyder der i 1950-årene og 1960-årene, da den ble fortrengt av taiwansk pop (sunget på mandarin), og senere av cantopop. Noen betrakter shidaiqu som en tidlig form for mandopop.

Noen shidaiqusangere
--------------------

* Bai Hong
* Zhou Xuan
* Chen Juan-juan
* Bai Guang
* Wang Zeh-mei
* Gong Qiuxia eller Kung Chiu-hsia
* Tung Pei-pei
* Wu Yingyin eller Woo Ing-ing
* Chang Loo
* Hsia Tan
* Tsin Ting
* Yao Lee
* Yao Min
* Li Li-hwa
* Lin Dai
* Yeh Meng
* Li Xianglan
* Poon Sow-keng
* Rebecca Pan
* Mona Fong
* Tsai Chin
* Tsui Ping
* Grace Chang
* Ivy Ling Po

Referanser
----------

1. ↑  Brian Shoesmith og Ned Rossiter: *Refashioning Pop Music in Asia: Cosmopolitan flows, political tempos and aesthetic Industries*, Routeledge Publishing, 2004. ISBN 0700714014

Eksterne lenker
---------------

* 
*
**Athabasca** er ei elv i provinsen Alberta i Canada. Den springer ut fra Columbiabreen i Jasper nasjonalpark, og renner i nordøstlig retning til den munner ut i Athabascasjøen. Elva er 1 231 km lang, med et nedbørfelt på 95 300 km². De imponerende Athabascafallene ligger rundt 30 km oppstrøms fra byen Jasper. 

På cree betyr ordet *aðapaskāw* «[der hvor] det er en rekke planter en etter en», antagelig en henvisning til den flekkvise vegetasjonen langs elva.

Athabascafallene

Geografi
--------

Athabasca begynner ved foten av Columbiabreen i Jasper nasjonalpark, på rundt 1600 meter over havet. Elva renner mellom isbreer og gjennom juv, med rikt dyre- og planteliv langs breddene og tilliggende myrområder. Nasjonalparker og andre verneområder ble opprettet for å beskytte naturen i området. 

Elva krysser også over den sørøstre grensa til Wood Buffalo nasjonalpark, hvor elveløpet er preget av stryk, som hindrer båttrafikk nord for Fort McMurray. Elva munner ut i Peace-Athabascadeltaet ved Athabascasjøen, sør for Fort Chipewyan.

Historie
--------

Elva Athabasca i Jasper nasjonalpark
Indianerstammene Sekani, Shuswap, Kootenay, Salish, Stoney og Cree jaktet og fisket langs elva før den europeiske koloniseringen. I 1811 reiste utforskeren David Thompson og irokeseren Thomas gjennom Athabascapasset.

Elva ble en *Canadian Heritage River* for dens betydning under pelshandelen og byggingen av jernbaner og veier som åpnet opp det vestlige Canada, samt for dens naturkvaliteter.

Referanser
----------

1. 1 2  «Canadian Rivers». *Atlas of Canada*. Arkivert fra originalen 4. april 2007. Besøkt 8. april 2008.
2. ↑  «River Basins in Alberta». Environment Alberta. Arkivert fra originalen 16. januar 2007. Besøkt 16. januar 2007.
3. ↑  Bright, William (2004). *Native American Place Names of the United States*. Norman: University of Oklahoma Press, s. 52
4. ↑  Encyclopædia Britannica (2006). «Athabasca River». Besøkt 8. april 2009.
5. ↑  Canadian Heritage River System. «Athabasca River». Arkivert fra originalen 8. oktober 2006. Besøkt 6. april 2009.

Eksterne lenker
---------------

* (en) Athabasca River – kategori av bilder, video eller lyd på Commons Rediger på Wikidata

* (en) Athabasca River – galleri av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Canadian Encyclopedia **·** VIAF **·** GND **·** LCCN **·** SUDOC **·** GeoNames **·** GeoNames
 |
**Schütte-Lanz** (SL) er navnet på en serie luftskip, over tyve som ble konstruert og bygget av fly- og luftskip-fabrikken *Luftschiffbau Schütte-Lanz* fra 1909 frem til det siste *LS22* som ble levert i 1917.. En prototype og fire luftskip for passasjerer var planlagt for bruk etter krigen, men ble aldri bygget. *Schütte-Lanz* var en sterk konkurrent til den er kjente Ferdinand von Zeppelin,

Historie
--------

Da Zeppelin *LZ 4* be utsatt for havari ved Echterdingen i 1908 studerte professor Johann Schütte problemene ved luftskipenes konstruksjon. Han samarbeidet med sine studenter om å utvikle sitt eget, vitenskapelig utviklede luftskip med høy yteevne. I partnerskap med Dr. Karl Lanz, en industrialist og eier av en trevarebedrift startet de *Schütte-Lanz Luftschiffbau* den 22. april 1909. Luftskipene var vellykkede allerede fra starten, de hadde en rekke nye finesser.

SL1
---

.
Schütte-Lanz luftskip *SL1* var det første av et tyvetalls som selskapet bygde. Byggearbeidene foregikk i en stor hangar i Rheinau nær Mannheim. Luftskipet ble drevet av fire 125 h/k (93 kW) Daimler-Benz motorer, installert i to sidegondoler. Et spesielt sæmerke ved Schütte-Lanz skip var at rammen var bygget av en spesiell finer som var (antakelig) vannbestandig og frostsikker. Motorene og den strømlinjede fasong gav luftskipet en fart på rekordstore 38.3 km/h. Fasongen *SL1* lignet ikke på andre i tiden (Barnes Wallis fra Vickers og Buckminster Fullers). Det kunne bare måle seg mot MacMeechams luftskip konstruert og delvis bygget i de første årene av første verdenskrig. Det ble gjennomført 53 testflyvninger mellom oktober 1911 og desember 1912, den lengste på over 16 timer. Luftskipet ble overlevert til den tyske hær i desember 1912 med ødelagt kort tid etter da det slet seg fra sin midlertidige forankring under en storm.

Schütte Lanz SL2 bombing Warsaw in 1914.

Referanser
----------

1. 1 2  Wentzler 2000, p.5
2. ↑  Griehl1990

|  |  |
| --- | --- |
| Oppslagsverk/autoritetsdata | VIAF **·** GND **·** LCCN
 |
**Stewart Cink** (født 21. mai 1973) er en amerikansk golfspiller på PGA-touren. Han har til tider figurert blant de ti beste på verdensrankingen i golf.

Cink er født i Huntsville i Alabama og studerte ved Georgia Institute of Technology før han ble profesjonell golfspiller i 1995. Etter å ha vunnet det åpne mexicanske mesterskapet og tre turneringer på Nike-touren i 1996, fikk Cink spillerett på PGA-touren for 1997-sesongen. Han tok sin første seier allerede i den første sesongen, i Canon Greater Hartford Open. Gjennom de neste årene fortsatte han å oppnå gode resultater, blant annet med en ny seier i 2000 i MCI Classic. 2004 var Cinks hittil beste sesong, med en femteplass på tourens pengeliste og seire i MCI Heritage og WGC–NEC Invitational.

I 2009 vant han sin første major-turnering, da han slo Tom Watson i omspill i The Open på Turnberry.

Meritter
--------

### Seire på PGA-touren

* 2009 **The Open Championship**
* 2008 Travelers Championship
* 2004: MCI Heritage; WGC–NEC Invitational
* 2000: MCI Classic
* 1997: Canon Greater Hartford Open

Eksterne lenker
---------------

* (en) Stewart Cink – PGA-touren Rediger på Wikidata

* (en) Stewart Cink – Japantouren Rediger på Wikidata

* (en) Stewart Cink – Verdensrankingen Rediger på Wikidata

Portal: Golf
**Jeffery L. Briggs** (født 10. mars 1957 i Florence i Alabama) er en amerikansk videospilledsigner og komponist som var med å grunnlegge Firaxis Games der han har vært styreformann og administrerende direktør. Briggs arbeidet tidligere som spilldesigner hos MicroProse, men forlot firmaet i 1996 sammen med Sid Meier og Brian Reynolds og startet Firaxis.

Briggs studerte ved Eastman School of Music og Memphis University og tok en doktorgrad i komposisjon og musikkteori ved University of Illinois. Etter en tid som komponist for teater- og danse-grupper begynte han som designer hos brettspillprodusenten *West End Games*. I 1987 begynte han som komponist og designer hos MicroProse der han etter hvert ble produsent og leder for produktutviklingen. I 1990 kom det første spillet der Briggs hadde skrevet musikken, *Sword of the Samurai*. I 1996 fikk han, sammen med Sid Meier, patentet *US Patent 5.496.962* for «System for Real-Time Music Composition and Synthesis».

Briggs hadde hovedansvaret for utviklingen av *Civilization III*, han bidro blant annet på *Colonization* og *Civilization II* og skrev mye av musikken til *Civilization IV*.

I 2003 fikk Briggs pris som årets software-entreprenør av Ernst & Young, og han ble kåret til årets sjef i 2004 av *Smart CEO Magazine*.

Han forhandlet frem det som ble Take-Two Interactives oppkjøp av Firaxis Games i 2005, ble styreformann våren 2006, men forlot Firaxis i november samme år. Etter det har han jobbet som konsulent i JLBMuse Consulting.

Referanser
----------

1. ↑   Social Networks and Archival Context, SNAC Ark-ID w6fr15rr, besøkt 9. oktober 2017[Hentet fra Wikidata]
2. ↑
3. ↑  Bibliographic data: US5496962 (A) ― 1996-03-05
4. ↑
5. ↑  Firaxis' Jeffery Briggs named CEO of the Year
6. ↑  Jeff Briggs, LinkedIn

Eksterne lenker
---------------

* (en) Jeff Briggs på Internet Movie Database Rediger på Wikidata
* (en) Jeff Briggs hjemmeside
* (en) Jeff Briggs' profile hos MobyGames

  

Portal: Videospill

|  |  |
| --- | --- |
| Oppslagsverk/autoritetsdata | Prabook **·** VIAF **·** LCCN **·** ISNI **·** BNF **·** BNF (data)
 |
**Buekorpsmuseet** i Bergen ble etablert i 1977. Den holder til i Murhvelvingen, eller Muren en gammel bygning fra 1560-årene på Strandsiden bygget som privatbolig for Erik Rosenkrantz. Her er oppbevart gjenstander fra alle buekorpsene. 

Buekorpsmuseet
Samlingene inneholder effekter fra alle aktive buekorps og en del av dem som er nedlagt. Det har eksistert ca. 200 buekorps i Bergen. En antar at borgervæpningen var forbilde for buekorpsene og museet har en fullstendig offisersuniform fra borgervæpningen. Det finnes også en rikholdig buekorpslitteratur og eksemplarer av alle buekorpsbladene som er utkommet. 

Her finnes også en samling av buekorpsfaner, trommer, sabler etc.. I det innerste rommet er det plass til spesialutstillinger f. eks. ved de forskjellige buekorpsenes jubileer.

Litteratur
----------

* Ellingsen, Kristian, Knutsen, Sverre T. og Tombre, Harald, Buekorpsmuseet i Bergen, Bergen 2003 ISBN 82-303-0023-2
* Wiesner, A.M. Bergens borgervæbning. I: Bergen 1814-1914, Bergen 1914. (pdf)

Eksterne lenker
---------------

* Buekorpsmuseet
* Etter 25 år
* Bergen byleksikon på nett, om Buekorpsmuseet
* Om buekorpsene  Arkivert 1. oktober 2005 hos Wayback Machine.

Portaler: Museum | Bergen

|  |  |
| --- | --- |
| Oppslagsverk/autoritetsdata | Bergen byleksikon
 |
Handels- og gjestgiverstedet Bukken
Øyen Store Bukken ved Bukkasundet

«Bukk» har flere betydninger.
**Buch van Raa** eller «**Bukken**» er et fredet handelssted og gjestgiveri like nord for Krossfjorden i Bukkasundet mellom Lerøyna og Bjelkarøyna i Øygarden kommune i Vestland.

«Bukken» var et av de gamle handelsstedene langs kystleden. Den sentrale beliggenheten ved innseilingen til Bergen gjorde at det fikk stor betydning. Det var i sterk konkurranse med privilegiestedet på Godøysund, Tysnes. Hardingene foretrakk Godøysund, mens midthordalendingene søkte til «Bukken».

Historie
--------

Alt på 1600-tallet var «Bukken» en av de sentrale gjestgiverstedene ved innseilingen til Bergen. Tidlig på 1700-tallet var det biskopen i Bergen, Nils Smed, som eide stedet. Han bodde i byen, men senere bosatte de fleste eierne seg på stedet. Blant dem var Cornelius Pettersen som kjøpte Bukken i 1793, og Jacob von Krogh overtok i 1800.

Gjestgiveret ble kjøpt i 1811 av Bertil Olai Wilhelmseen. Slekten drev stedet helt frem til 1897. I 1849 ble gjestgiveriet utvidet til landhandel og drevet den frem til handelen tok slutt i 1901 og få år senere ble gjestgiveriet nedlagt.

De som skulle sørover hovedleden gjennom Austevoll og Fitjar, måtte gjerne ligge i «Bukken» og vente på bør, før en kunne legge ut på det harde fjordstykket over Korsfjorden.

Handelsstedet mistet sin betydning og ble liggende utenom leden da dampbåtene gjorde sitt inntog.

Hovedbygningen i empire er typisk for den borgerlige bebyggelsen i Bergen rundt århundreskiftet 1800. Også sjøboden med den åpne svalgangen, og tinghuset/«skjenkestuen» er tidstypiske. «Folkestuen», for rorskarane og bygdefolket, er nå revet.

Stedet er idag fredet og holdt i meget god stand. Hovedhuset brukes nå som feriebolig.

En anekdote i kong Christian IVs dagbok fra hans Norgesreise i 1599 forteller om opprinnelsen til navnet «Buch van Raa». Sagnet forteller at en hollandsk fullrigger passerte fjellhammrene ved Bukkasundet så nært at en bukk hoppet ned på en rånokk.

Litteratur
----------

* Munksgård, Jan Henrik og Brekke, Nils Georg: *Gamle handels- og gjestgiveristeder på Vestlandet. 1 Ytre Hordaland.* Bergen 1972, Fylkeskonservatoren i Hordaland – Historisk museum.

Eksterne lenker
---------------

* Kystkulturguiden for Hordaland.
* Kunsthistorie.com Arkivert 8. desember 2010 hos Wayback Machine.
* Bukken - Gjestgjevarstaden midt i hovudleia
* (no) «Bukken». *Kulturminnesøk*. Riksantikvaren – Direktoratet for kulturminneforvaltning.

|  |  |
| --- | --- |
| Oppslagsverk/autoritetsdata | Riksantikvaren kulturminne
 |
**«Jag var så kär»** er en svensk sang med melodi og tekst av Agnetha Fältskog. Det var hennes platedebut. Fältskog og Sven-Olof Walldoffs Orkester utgav den på singlen Cupol CS 211 i november 1967. Den andre siden var «Följ ned mig».

«Jag var så kär» ble også Fältskogs første nummer én-sang på Kvällstoppen i begynnelsen av 1968. Singlen ble solgt i over åttitusen eksemplarer.

Sangen lå på Svensktoppen i tolv uker i perioden 28. januar-10. mars 1968 og lå som best som nummer tre på listen.

«Jag var så kär» har senere blitt tolket av blant annet danseband som Vikingarna på albumet *Kramgoa låtar 7* (1979), Thorleifs på albumet *Och du tände stjärnorna* (1994) samt Carina Jaarneks orkester på albumet *Under alla dessa år* (1998).

Estisk versjon
--------------

Den estiske tittelen er «Sulle kõik nüüd ütlen»

### Innspilling

* Helgi Sallo & Kalju Terasmaa.

Norsk versjon
-------------

Yngve Svendsen har skrevet en norsk tekst. På norsk bærer den tittelen «Mitt tapte paradis». Sangen ble utgitt av Albatross på LP-platen *Med et smil* (Sheeba Records SLP 80 3005) i 1980.

Referanser
----------

1. ↑  Agnetha Fältskog – Följ Med Mig / Jag Var så Kär (7', Vinyl) at Discogs
2. ↑  AGNETHA Arkivert 10. februar 2010 hos Wayback Machine.
3. ↑  Svensktoppen – *1968*
4. ↑  «Thorleifs». Arkivert fra originalen 23. mai 2013. Besøkt 23. januar 2010.
5. ↑  Se plateetiketten
En **sosialrådgiver**, tidligere kalt sosiallærer**,** er stillingsbetegnelsen til en pedagog i den norske grunnskolen som arbeider med den sosialpedagogiske tjenesten i skolen, også kalt rådgivningstjenesten. I videregående skole kalles denne funksjonen både for sosialrådgiver og rådgiver.

Den sosialpedagogiske rådgiver har et bredt ansvarsområde. Tett oppfølging av elever med sosiale utfordringer, men også faglige, personlige forhold i og utenfor skolen. På ungdomstrinnene og i videregående skole utgjør utdannings- og yrkesveiledning en større del av arbeidsoppgavene. Videre er rådgiverne ofte sentrale i oppfølgingstjenesten.

Se også
-------

* Sosiallærer
* Pedagogisk-psykologisk tjeneste (PPT)

Referanser
----------

1. ↑  «Rådgiving». *www.udir.no*. Utdanningsdirektoratet. 24. november 2021. Besøkt 24. januar 2024. «Sosialpedagogisk rådgiving skal hjelpe den enkelte elev til å finne seg til rette i opplæringen. Den skal hjelpe elevene med personlige, sosiale og emosjonelle problemer som kan ha betydning for elevenes opplæring og sosiale forhold på skolen.»

Eksterne lenker
---------------

* NOU 2003:16 - I første rekke - 17 Rådgivningstjenesten i grunnopplæringen
**Mammutkrysset** er et veikryss i Tønsberg kommune, og er Vestfolds tettest trafikkerte veikryss med omtrent 70 000 biler pr. døgn. Krysset er eneste ferdselsåre for trafikk til og fra Nøtterøy og Tjøme. Fylkesveiene 325Fylkesvei 325 Stoltenbergs gate og 308Fylkesvei 308 Nøtterøyveien krysser 311Fylkesvei 311 Ringveien og 308Fylkesvei 308 Nedre Langgate. Krysset er lysregulert og det er 14 kjørefelt inn i krysset. Trafikken stanser ofte opp når Kanalbrua åpnes for skipstrafikk. En automatisk bomstasjon var plassert mellom brua og krysset i perioden 2003–2016.

Historikk og planer
-------------------

### Tiltak

Det er flere ganger foreslått tiltak i Mammutkrysset, blant annet å bygge det om til rundkjøring. I rekkefølgebestemmelsene til utbyggingen av bydelen Kaldnes er det bestemt at før det kan bygges ut mer enn 50 prosent, må Mammutkrysset utbedres. Utbedringer var også planlagt i den bomfinansierte Tønsbergpakkens fase 2, som ble skrinlagt på grunn av motstand mot bomringen.

Arkitektene Ivar Lunde og Morten Løvseth laget i 1995 et forslag til gangbru over Mammutkrysset, men denne har ikke blitt bygget.

### Uten lysregulering

Krysset var uten lysregulering i januar 2009 etter at en bilist krasjet i styringsenheten og ødela denne 29. desember 2008. Det tok fire uker å erstatte styringen.

* Flyfoto av Tønsberg tatt av Widerøe i 1958 som viser området for dagens «mammutkryss» på fylkesvei 308 gjennom byen over til Nøtterøy. Bak i bildet sees bebyggelsen på Træleborg-området Foto: VestfoldmuseeneFlyfoto av Tønsberg tatt av Widerøe i 1958 som viser området for dagens «mammutkryss» på fylkesvei 308 gjennom byen over til Nøtterøy. Bak i bildet sees bebyggelsen på Træleborg-området Foto: Vestfoldmuseene
* Flyfoto fra 1958 med stedet for Mammutkrysset omtrent midt i bildet. Til venstre sees den nye Kanalbrua over til Nøtterøy, foran Stensarmen, til venstre Træleborg og i bakgrunnen bysentrum med blant annet Slottsfjellet, byens landemerke. Foto: Widerøe / VestfoldmuseeneFlyfoto fra 1958 med stedet for Mammutkrysset omtrent midt i bildet. Til venstre sees den nye Kanalbrua over til Nøtterøy, foran Stensarmen, til venstre Træleborg og i bakgrunnen bysentrum med blant annet Slottsfjellet, byens landemerke. Foto: Widerøe / Vestfoldmuseene
* Kanalbrua mellom Nøtterøy (foran) og Tønsberg (i bakgrunnen) 1958. Veikrysset som i dag er utvidet til «Mammutkrysset» sees helt til venstre i bildet. Foto: Widerøe / VestfoldmuseeneKanalbrua mellom Nøtterøy (foran) og Tønsberg (i bakgrunnen) 1958. Veikrysset som i dag er utvidet til «Mammutkrysset» sees helt til venstre i bildet. Foto: Widerøe / Vestfoldmuseene

Referanser
----------

1. ↑  Artikkel[*død lenke*] i Tønsbergs Blad
2. ↑  «Frykter Mammut-kaos». Tønsbergs Blad. 30. desember 2008. Arkivert fra originalen (video) 26. november 2016. Besøkt 26. november 2016.
3. ↑  Artikkel i Tønsbergs Blad
4. ↑  NRK Østafjells

Eksterne lenker
---------------

* Kart
Den engelske versjonen av «Bæ, bæ, lille lam» fra *Gåsemorvers* med illustrasjon av William Wallace Denslow fra 1902.
**«Bæ, bæ, lille lam»** er en populær norsk barnesang av engelsk og svensk opprinnelse.

Bakgrunn
--------

Den engelske originalen er et barnerim, «Baa, Baa, black sheep», trykt første gang i 1744 i *Tommy Thumb's Pretty Song Book* og oversatt til svensk i 1872 av August Strindberg under tittelen «Bä, bä svarta lam», på oppdrag fra forlaget Bonniers. 

Illustrasjon til «Bä, bä, svarta lam», fra *Daddas visor* utgitt 1872.
Tonesatt ble den først av Alice Tegnér. I sin oversettelse gjorde hun også de svarte fårene til hvite lam: «Bä, bä, vita lamm». Melodien er ikke særlig kjent utenfor Skandinavia. På engelsk blir den sunget til en melodi som likner «Twinkle, Twinkle Little Star».

Sangen ble på 1900-tallet også utbredt i Norge, og er i dag en av de aller mest kjente og kjære barnesangene, ofte brukt som vuggevise for små barn.

Musikkprofessor Jon-Roar Bjørkvold har i sin bok *Det musiske menneske* fra 1989 trukket fram «Bæ, bæ, lille lam» og andre kjente barnesanger som spesielt viktige for barns trygghetsfølelse og voksnes felles kulturgrunnlag. Også sosiologen Tone Schou Wetlesen ved Universitetet i Oslo har hevdet at sang står i en særstilling i samværet mellom foreldre og små barn fordi det er et førverbalt kommunikasjonsmiddel.

Svart-hvit kopi av en akvarell fra Ottilia Adelborgs bok *Ängsblommor* fra 1890.

Sangteksten
-----------

### Engelsk originaltekst

*Baa, baa, black sheep,*
*Have you any wool?*
*Yes sir, yes sir,*
*Three bags full.*
*One for the master,*
*One for the dame,*
*And one for the little boy*
*Who lives down the lane.*
### Svensk gjendiktning av Alice Tegnér

*Bä, bä vita lamm, har du någon ull?*
*Ja, ja, kära barn, jag har säcken full.*
*Helgdagsrock åt far*
*och söndagskjol åt mor*
*och två par strumpor åt lille lille bror.*
### Norske oversettelser

#### Bokmålversjon

*Bæ, bæ, lille lam, har du noe ull?* 
*Ja, ja, kjære barn, jeg har kroppen full.* 
*Søndagsklær til far* 
*og søndagsklær til mor* 
*og to par strømper til bittelillebror.*
#### Nynorsk versjon

*Bæ, bæ, vesle lam, har du noko ull?*
*Ja, ja, vesle barn, eg har kroppen full.*
*Søndagsfrakk til far og søndagsskjørt til mor,*
*og to par sokkar til gode vesle bror.*

Musikken
--------

De fire førsta taktene av  
A - den engelske sangen «Baa, Baa, Black Sheep» til melodien «Ah ! vous dirai-je, Maman»   
  
B - den svenske sangen med Alice Tegnérs tekst og melodi.

|  |  |
| --- | --- |
| Lydeksempel A - *Baa, Baa, Black Sheep* | Lydeksempel B - *Bä, bä, vita lamm* |

Referanser
----------

1. ↑  Hans Åstrand: *Sohlmans musiklexikon*. 1, A - Campos. Stockholm: Sohlman. ISBN 91-7198-021-0
2. ↑  Presentasjon av *Tommy Thumb's pretty song book,* British Library.
3. ↑  Marcus Axelsson og Sigmund Kvam: «Det er ikke alltid sex og svarte får selger»
4. ↑  Tone Schou Wetlesen forskning på sang og lesing for barn Arkivert 29. juni 2007 hos Wayback Machine.

Portal: Litteratur
Denne artikkelen **trenger flere eller bedre referanser for verifikasjon**. Du kan forbedre denne artikkelen ved å legge inn referanser til gode kilder. Hvem som helst kan fjerne kildeløst materiale uten forvarsel, men den foretrukne tilnærmingen er i første omgang å markere de setningene/påstandene som trenger kildebelegg ved å tilføye *{{Trenger referanse|dato=2024-01}}* etter påstanden. *2020-01*

**Julius Winger** (født 1. mai 1970) er en norsk musiker/ låtskriver og oppfinner. Han er barnebarn av skuespiller Carsten Winger. Winger debuterte med albumet *Store sanger om havet* våren 2005. Sangen «Sommernatt» gikk inn på 1.-plass på Norsktoppen og ble liggende der i 15 uker. Med seg på dette albumet har han med seg Trygve Seim (saksofon), Andreas Utnem (piano), Frode Haltli (trekkspill), Marius Flatby (kontrabass), Øyvind Brække (trombone), Jan Erik Kongshaug (gitar) og Lars Andreas Haug (tuba). Han ga ut singelen «Hovedøen» våren 2007, en duett med Kari Diesen.

Hans andre album *Kjærlighet og andre misforståelser* ble utgitt i 2008 på Kirkelig Kulturverksted. Medvirkende: Trygve Seim (saxofon), Frode Barth (gitar), Mathias Eick (trompet, bass, vibrafon), Andreas Utnem (piano), Per Oddvar Johansen (trommer), Halvor Lillesund (trekkspill), Mads Eilertsen (bass) og Jan Erik Kongshaug (gitar). 

I 2008 var Winger også med på barneplaten *Magiske kroker og hemmeligheter* produsert av Linn Skåber og Jacob Young, med sangen «Jeg er syk». Andre artister som var med var Simone Larsen, Maria Haukaas Storeng, Egil Hegerberg, Venke Knutson, Alejandro Fuentes, Alexander Rybak, Live Maria Roggen, Jørn Christensen, Paal Flaata og Andrea Bræin Hovig.

Winger deltok i Melodi Grand Prix 2009 med sangen «Like An Angel» skrevet sammen med Ole Jørgen Olsen.

Julius winger gav ut sitt tredje soloalbum «Under linden» viser av Robert Levin på Grappa forlag i 2013, medvirkende musikere: Trygve Seim, saxofon Alfred Janson, trekkspill Per Oddvar Johansen, trommer Jo Skaansar, bass Ine Hoem, vokal, Andreas Utnem, piano trøorgel. 

Julius Winger er oppfinner av Minimeis, en meis til å bære barn på ryggen. Oppfinnelsen ble hedret i hovedlisten over de 100 mest innovative oppfinnelser i Time magazine Innovation Award 2019.

Soloplater
----------

* *Store sanger om havet* (2005)
* *Kjærlighet og andre misforståelser* (2008)
* Under linden 2013

Referanser
----------

1. 1 2  Karen Moe Møllerop. «Blir korist». *Dagbladet 2008.01.29*. Oslo. s. 51.
2. 1 2  (no) «DIVERSE ARTISTER: Magiske Kroker Og Hemmeligheter - Sanger Av Linn Skåber Og Jacob Young». *Platekompaniet.no*. Besøkt 21. februar 2009.
3. ↑  Elisabeth Norheim (31. januar 2009). «– Durexen bringer lykke». Side 2. Besøkt 23. januar 2017.
4. ↑  «MiniMeis: The 100 Best Inventions of 2019». *Time* **(engelsk)**. Besøkt 9. januar 2020.

|  |  |
| --- | --- |
| Oppslagsverk/autoritetsdata | BIBSYS **·** VIAF **·** ISNI **·** MusicBrainz **·** Discogs **·** AllMusic
 |
**Johan Albrigt Rivertz** (født 14. august 1874 i Korgen, død 1942 i Oslo) var en norsk jurist.

Biografi
--------

Rivertz ble student i 1892 og cand.jur. i 1896. Han var deretter fullmektig hos statsadvokaten i Tromsø og hos kriminaldommeren i Aker. Fra 1899 arbeidet han i Justisdepartementet og ble byråsjef der i 1908. Han tjenestegjorde som amtmann i Finnmarkens amt fra 1912 til 1918 og fylkesmann i Finnmark fra 1919 til 1921. Fra 1922 til han døde i 1942 var han høyesterettsdommer.

Verv
----

Han var sekretær for en rekke kommisjoner, blant andre Den skandinaviske kjøpslovskommisjon i 1902, Vassdragskommisjonen 1907 og Den skandinaviske familierettskommisjon 1910. Han var medlem av Skandinavisk obligasjonsrettskommisjon 1910, delegat til Skandinavisk sjørettskonferanse i København 1911, formann for forhandlingsdelegasjonen i forhandlingene med Finland om grenseforholden 1922 til 1924, medlem av Riksretten 1926 til 27, formann for delegasjonen ved forhandlingene med Finland om reinbeiteforholdene 1932 til 1935. Fra 1924 var han sensor ved juridisk embetseksamen og fra 1931 til 1933 var han formann i styret for Filharmonisk Selskaps Orkester i Oslo.

Ordener
-------

* Storkors av Finlands hvite roses orden
* Kommandør av 1. klasse av Nordstjerneordenen

Familie
-------

Rivertz var bror av arkitekt Kristen Tobias Rivertz, lensmann Peter Edvard Rivertz og høyesterettsdommer Jacob Andreas Rivertz.[]

Kilder
------

* Hj. Steenstrup: *Hvem er Hvem* 1938, side 429

Referanser
----------

1. ↑  Nordli, Erling: *Gård og Slekt i Hemnes*, 1992

  


|  |  |
| --- | --- |
| Oppslagsverk/autoritetsdata | Geni **·** KulturNav
 |
**Robert-Casimir Tonyui Messan Dosseh-Anyron** (født 13. oktober 1925 i Vogan i Fransk Togoland; død 15. april 2014 i Lille i Frankrike) var katolsk erkebiskop av Lomé.

Liv og virke
------------

### Prest

Robert-Casimir Dosseh-Anyron ble ordinert til prest for det apostoliske vikariat Lomé den 21. desember 1951. Han studerte filosofi og ble sendt av biskop Joseph Strebler SMA for å studere i Roma i 1948, hvor han tok sin doktorgrad i teologi i 1955 *summa cum laude* med en avhandling om eukaristien i Bossuets verker. 

Han var sjelesørger i Lomé og pastor for *apostelen Johannes¨' menighet* i Tsévié, 35 km nord for Lomé. I 1960 ble han direktør for katolsk utdanning og noen måneder senere generalvikar for erkebispedømmet Lomé.

### Erkebiskop av Lomé

Pave Johannes XXIII utnevnte ham til erkebiskop av Lomé den 10. mars 1962. Erkebiskopen av München og Freising, kardinal Julius August Döpfner, ordinerte ham til biskop den 10. juni 1962; medkonsekratorer var Joseph-Paul Strebler SMA, biskop emeritus av Lomé, og Bernardin Gantin, erkebiskop av Cotonou. 

Robert-Casimir Dosseh-Anyron var konsilsfader på alle fire sesjoner i Det andre Vatikankonsil.

Den 30. november 2001 innvilget pave Johannes Paul II hans tidlige fratreden fra erkebispestolen av helsemessige årsaker.